דייגו לונה

דייגו לונה אלכסנדר (בספרדית: Diego Luna Alexander; נולד ב-29 בדצמבר 1979) הוא שחקן, במאי, תסריטאי ומפיק קולנוע מקסיקני.

ביוגרפיה
לונה נולד במקסיקו סיטי בשם דייגו דיוניסיו לונה אלכסנדר. אמו נהרגה בתאונת דרכים כשהיה בן שנתיים. היא עבדה בתעשיית הקולנוע ודאגה שגם בנה יהיה מעורב בה. כבר מגיל צעיר החל להיות מעורב באהבתו הגדולה של אביו - הבידור.

 קריירה 
דייגו החל להופיע בטלוויזיה, בקולנוע ובתיאטרון. את הופעת הבכורה הקולנועית שלו עשה כבר בגיל שנתיים וחצי בסרטו של הבמאי הספרדי הנודע קרלוס סאורה, "אנטוניאטה" (1982). בגיל שבע החל להופיע בתיאטרון וזכה שם להצלחה. ב-1992 הופיע בטלנובלה מקסיקנית בשם "Abuelo y yo, El", לצד חברו הטוב גאל גרסיה ברנאל. ומאז החל לקבל יותר תפקידי משחק, כשהבולט שבהם היה תפקיד המשנה שעשה בסרט עטור השבחים "לפני שהלילה יורד" (2000).

את הפריצה עשה שנה אחר כך, כשכיכב פעם נוספת לצד גרסיה ברנאל, בסרט המצליח של הבמאי אלפונסו קוארון, "ואת אמא שלך גם" שעל תפקידו לצד גרסיה ברנאל זכו השניים בפרס מרצ'לו מסטרויאני בפסטיבל הקולנוע בוונציה. לאחר מכן ניסה לפרוץ לשוק האמריקני כשכיכב בסרטים "פרידה", בסרט המשך ל"ערפדים", לצד ג'ון בון ג'ובי, ב"שטח פתוח", מערבון שביים קווין קוסטנר, בסרט ההמשך ל"ריקוד מושחת", "לילות הוואנה", בו גילם את התפקיד שעשה פטריק סווייזי בסרט המקורי, ב"טרמינל", שביים סטיבן ספילברג ובדרמת הפשע "קרימינל".

ב-11 בנובמבר 2011, השתתף בקליפ מוזיקלי של הזמרת קייטי פרי, "The One That Got Away", בתפקיד אהובה שנהרג בתאונת דרכים.

בשנת 2016 שיחק בסרט המדע הבדיוני "רוג אחת: סיפור מלחמת הכוכבים", הסרט הוא התשיעי בסדרת הסרטים של "מלחמת הכוכבים", והוא גילם את קאסיאן אנדור בסרט בה הוא מככב לצד פליסיטי ג'ונס, פורסט ויטאקר ומאדס מיקלסן. באוגוסט אותה שנה שיחק בסרט הפעולה "נמלטת" לצד מל גיבסון, אליזבת רוהם וויליאם ה. מייסי.

בשנת 2019 שיחק בסרט "יום גשום בניו יורק", קומדיה רומנטית שכתב וביים וודי אלן.

באפריל 2025 לונה נכלל ברשימת טיים 100 לשנת 2025 בזכות תרומתו רבת-השפעה לעולם הקולנוע והתיאטרון, כרוח יצירתית המחפשת דרך לביטוי אנושי עמוק ולשיפור חברתי באמצעות אמנות.

 בימוי 
בשנת 2014 ביים והפיק את סרטו הראשון "סזאר צ'אבס" שמבוסס על חיו של הפעיל למען זכויות האזרח סזאר צ'אבס, בגילום דמותו של מייקל פניה לצד אמריקה פררה ורוזריו דוסון. בשנת 2016 ביים את סרטו השני "המסע למקסיקו", שגם כתב והפיק. בסרט מככבים דני גלובר ומאיה רודולף.

 חיים אישיים 
ב-5 בפברואר 2008 נישא לונה לשחקנית המקסיקנית קמילה סודי, אחייניתה של הזמרת טליה. לזוג שני ילדים, שנולדו ב-2008 וב-2010. הזוג התגרש במרץ 2013.

פילמוגרפיה
 קולנוע 
+שנהסרטתפקידהערות1994Ámbarמוני פראהבארנה1995Un hilito de sangreלאוןMorenaדוס1999Un dulce olor a muerteרמוןEl cometaויקטור2000לפני שהלילה יורדקרלוסTodo el Poderאסטבן2001ואת אמא שלך גםטנוך איטורבידהAtlético San Panchoדוור2002פרידהאלחנדרו גונזלס אריאסערפדים: המתיםסאנצ'וCiudades oscurasפדה2003NicotinaלולוCarambolaאל פרוSoldiers of Salaminaגסטוןשטח פתוחבוטון2004ריקוד מושחת 2: לילות הוואנהחאוויר סוארזטרמינלאנריקה קרוזקרימינלרודריגו2006Sólo Dios sabeדמיאןסרט אפלתומאסו מורנוUn mundo maravillosoכתב בסטוקהולם2007El búfalo de la nocheמנואלMister Lonelyמייקל ג'קסון2008Just Walkingגבריאלמועמד פרס גויה לשחקן הטוב ביותררודו וקורסיבטומועמד פרס אריאל לשחקן הטוב ביותרמילקג'ק לירה2010Abelבמאי, תסריטאי ומפיק2012המבריחגונסלוקאסה דה מי פאדרהראול2013אליסיוםחוליו2014סזאר צ'אבסבמאי ומפיקספר החייםמנולו סאנצ'זדיבוב2016נמלטתג'ונההמסע למקסיקובמאי, תסריטאי ומפיקרוג אחת: סיפור מלחמת הכוכביםקאסיאן אנדורמועמד פרס סאטורן לשחקן המשנה הטוב ביותר בסרט2017חברה רעהג'ימיקו הדממהריי2018סיפורו של רחוב ביל (אנ')פדרוסיטו2019ברלין סיפור אהבהדראג קוויןיום גשום בניו יורקפרנסיסקו וגה2020תועים באפלהמתאו2021ציידי הטרולים: עלייתם של הטיטאניםקרל טארוןדיבוב2022ליגת DC סופר-פטסצ'יפדיבוב2025נשיקת אשת העכבישולנטין אגרוטי / ארמנדוNaya Legend of the Golden Dolphinדייגודיבוב

 טלוויזיה 
+שנהסדרהתפקידהערות1992El abuelo y yoלואיסטלנובלה; תפקיד חוזרÁngeles sin paraísoמוזסטלנובלה; תפקיד חוזר1995El premio mayorקוויקי דומינגזטלנובלה; תפקיד חוזר1998 - 1999El amor de mi vidaקלאודיו מנדוזהטלנובלה; תפקיד חוזר1999La vida en el espejoאאוחניו רמון פרנקוטלנובלה; תפקיד ראשי2002פידלרנאטוסרט טלוויזיה של שואוטיים2010הנדידה הגדולהקרייןמיני-סדרה2013אבא אמריקאימאוריציודיבוב; פרק: "Poltergasm"2018ציידי הטרוליםקרל טארוןדיבוב; 2 פרקים2018 - 2019שלושה בהסוואה: סיפורי ארקדיהדיבוב; 26 פרקים2018 - 2020נרקוס: מקסיקומיגל אנחל פליקס גאיארדותפקיד ראשי (עונות 2-1); 20 פרקים2020Home Movie: The Princess Brideאיניגו מונטויהפרק: "Chapter Three: The Cliffs Of Insanity"מכשפים: סיפורי ארקדיהקרל טארוןדיבוב; 3 פרקים2020- 2022Pan y Circoמנחהתוכנית אירוח (2 עונות)
שודר באמזון פריים וידאו
גם מפיק2021מאיה ושלושת הלוחמים (אנ')זאטצדיבוב; 7 פרקים2022–הווהאנדורקאסיאן אנדורתפקיד ראשי; גם מפיק בפועל
 מועמד פרס גלובוס הזהב לשחקן הטוב ביותר בסדרת דרמה (2024)
 מועמד פרס סאטורן לשחקן הטוב ביותר בסדרת טלוויזיה (2024)2024לה מקינה (ספ')אנדי לוהאןמיני-סדרה
 מועמד פרס גלובוס הזהב לשחקן המשנה הטוב ביותר בסדרה, מיני-סדרה, סדרת אנתולוגיה או סרט טלוויזיה (2025)
 מועמד פרס הטלוויזיה של ג'ותהם להופעת המשנה הטובה ביותר בסדרה מוגבלת (2025)

קישורים חיצוניים

 גלריית תמונות
 www.askmen.com

הערות שוליים

קטגוריה:שחקני קולנוע וטלוויזיה מקסיקנים
קטגוריה:שחקנים ילדים מקסיקנים
קטגוריה:במאי קולנוע מקסיקנים
קטגוריה:תסריטאי קולנוע מקסיקנים
קטגוריה:מפיקי קולנוע מקסיקנים
קטגוריה:זוכי פרס אמי לבידור בשעות היום
קטגוריה:מקסיקנים שהופיעו ברשימת טיים 100
קטגוריה:מקסיקנים שנולדו ב-1979